open-index/open-wikipedia-markdown huggingface dataset:
Τζωάνα Ταμπάκου

Η **Τζωάνα Ταμπάκου**, γεννημένη την 1 Φεβρουαρίου 2005 στη Μυτιλήνη, είναι Ελληνίδα αθλήτρια της καλαθοσφαίρισης. Διαθέτοντας ύψος 195 εκατοστά, αγωνίζεται ως σέντερ. Από τον Αύγουστο του 2024 έχει υπογράψει συμβόλαιο με την ομάδα του Αθηναϊκού Βύρωνα. Έχει αγωνιστεί σε ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2025 καλείται και στην Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *30 Ιουλίου 2025*

### Διοργανώσεις με την Εθνική Ελλάδος
Σύμφωνα με το αρχείο της FIBA, η Ταμπάκου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Ταμπάκου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Ταμπάκου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Παράλληλα με τον αθλητισμό, η Ταμπάκου είναι φοιτήτρια τουριστικών επαγγελμάτων, με ειδικότητα στέλεχος μονάδων φιλοξενίας. 

## Παραπομπές


## Εξωτερικοί σύνδεσμοι
* Τζωάνα Ταμπάκου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Tzoana Tampakou, στατιστικά στον επίσημο ιστότοπο της FIBA. 
* Joanna Tampakou, στατιστικά στον ιστότοπο EuroBasket.com. 
* Tzoana Tampakou, στατιστικά στον ιστότοπο ProBallers.com. 
* Joanna Tampakou, στατιστικά στον ιστότοπο SofaScore.com. 
* Joanna Tampakou, στατιστικά στον ιστότοπο FlashScore.com. 
* 
* Τζωάνα Ταμπάκου, επίσημος λογαριασμός στο TikTok.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Θησέα Παναγιούδας
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες Ανταίου Κυψέλης
Κατηγορία:Καλαθοσφαιρίστριες Αθηναϊκού
Κατηγορία:Σέντερ
Bon pour l'Orient

Ο γαλλικός όρος **bon pour l'Orient** (μπον πουρ λ'Οριάν, προφορά στο ΔΦΑ: bɔ̃‿puʁ‿lɔˈʁjɑ̃), σημαίνει κυριολεκτικά «καλό για την Ανατολή» ή ακριβέστερα «επαρκές για την Ανατολή». Πρόκειται για φράση (όχι σφραγίδα) του 19ου αιώνα που βρισκόταν στα διπλώματα των αποφοίτων γαλλικών πανεπιστημίων οι οποίοι προέρχονταν από αποικιοκρατικά ή οθωμανικά εδάφη, δηλαδή από τα Βαλκάνια και την Μέση Ανατολή.

Η φράση «bon pour l'Orient» σε ένα πτυχίο αποτελούσε αναγνωρισμένη δήλωση ότι ο κάτοχος πληρούσε τις προϋποθέσεις για εργασία στις αποικίες και στην Οθωμανική Αυτοκρατορία. Στα δυτικά ανώτατα εκπαιδευτικά ιδρύματα αυτοί οι φοιτητές υποβάλλονταν σε λιγότερο εντατικό επίπεδο εκπαίδευσης και ως αποτέλεσμα αποκτούσαν πτυχία τα οποία ήταν άχρηστα στον δυτικό κόσμο, πράγμα που περιόριζε τους εν λόγω αποφοίτους καθώς δεν τους επέτρεπε να φύγουν από τις χώρες τους και να βρουν θέσεις εργασίας στην Δύση. 

Σήμερα η φράση χρησιμοποιείται υποτιμητικά για πρότυπα και πρακτικές που, παρόλο που θα απορρίπτονταν ως απαράδεκτα στις προηγμένες δυτικές χώρες, γίνονται αποδεκτά στις ανατολικές.

## Παραπομπές


## Πηγές
* Αργυρός, Αντώνης (2015). ΕΝΙΣΤΑΜΑΙ Λόγια ελπίδας για μια νέα μεταπολίτευση. ISBN 9789600806878.
* Tronchet, Guillaume (2014). « ’Un bluff perpétuel’. Les dessous de la présence française dans l’Université turque (années 1930) » dans Gunes Isıksel et Emmanuel Szurek (dir.), Turcs et Français. Une histoire culturelle (1860-1960), Rennes, Presses universitaires de Rennes. (στα γαλλικά)
* Harb, Zahera (2017). Reporting the Middle East: The Practice of News in the Twenty-First Century. I.B.Tauris. ISBN 978-1786721761. (στα αγγλικά)
* Gordon, Philip H. και Taspinar, Ömer (2009). Winning Turkey: How America, Europe, and Turkey Can Revive a Fading Partnership. Brookings Institution Press. (στα αγγλικά)

Κατηγορία:Γαλλικές εκφράσεις
Κατηγορία:Οριενταλισμός
Ποταμός Κελάνι

Ο **Κελάνι** (σιναλ. කැළණි ගඟ) είναι ο τέταρτος μακρύτερος ποταμός της Σρι Λάνκα, με μήκος 145 χιλιόμετρα, γνωστός για το ότι διαρρέει την πρωτεύουσα της χώρας, το Κολόμπο, προμηθεύοντας το 80% του νερού που καταναλώνει αστικά. Πηγάζει από το βουνό της Κορυφής του Αδάμ και περνά από τις Επαρχίες Νουβάρα-Ελιγιά, Ρατναπούρα, Κεγκάλε, Γκάμπαχα και Κολόμπο.

## Περιγραφή και χρήσεις
Ο Κελάνι σχηματίζεται κυρίως από δύο βασικούς παραπόταμους στον άνω ρου του: τον Κεχελγκάμου Όγια και τον Μασκελίγια Όγια. Αυτοί, ιδίως ο δεύτερος, συνεισφέρουν σημαντικά στην παραγωγή υδροηλεκτρικής ενέργειας στη χώρα, με αρκετά φράγματα. Στον κάτω ρου του Κελάνι γνωστότεροι παραπόταμοι είναι οι Γουέ Όγια, Γκουρουγκόντα Όγια και Σηθαγουάκα Γκάνγκα.

Η ροή του ποταμού κυμαίνεται πάρα πολύ κατά τη διάρκεια του έτους, από 20 έως 25 κυβικά μέτρα ανά δευτερόλεπτο την ξηρή εποχή, μέχρι 800 έως 1.500 κυβικά μέτρα ανά δευτερόλεπτο την εποχή των μουσώνων. Εκτός από την παραγωγή ηλεκτρικής ενέργειας (άνω ρους) και την υδροδότηση, ο Κελάνι χρησιμεύει και για ψάρεμα, αλλά και για αμμοληψία από τον πυθμένα στον κάτω ρου του. Επίσης, κοντά στις εκβολές του στο Κολόμπο υπάρχει υδατοδρόμιο, δηλαδή χώρος διαμορφωμένος για την άφιξη και αναχώρηση υδροπλάνων. Οι μεγάλες γέφυρες του ποταμού είναι 15 τον αριθμό, με μακρύτερη τη «Νέα Γέφυρα του Κελάνι» στον δρόμο Κολόμπο-Κάντι, η οποία έχει μήκος 275 μέτρα και εγκαινιάσθηκε το 1959.

## Στον πολιτισμό
Ο ποταμός Κελάνι είναι στενά συνδεδεμένος με τον σιναλέζικο βουδιστικό πολιτισμό της Σρι Λάνκα, ιδίως με τη ζωή των ανθρώπων που ζουν στην κοιλάδα του. Κοντά στα νερά του βρίσκονται δύο από τα πλέον σεβάσμια βουδιστικά ιερά και προσκυνήματα στη χώρα: η Κορυφή του Αδάμ και το Κελάνι Ράτζα Μάχα Βιχαράγια. Η δημοτική και λαϊκή ποίηση αναφέρουν τον ποταμό σε αρκετά έργα τους, όπως το ακόλουθο ποίημα «Χάνσα Σαντεσάγια»:


සමනොළ මුදුන සිරිපද ඔබන මගුලට
නිකසල මහ සඟන ගෙන වඩින මුනිඳුට
පැහැදුල සුනිල් මිණියෙන් කළ මග ලෙස
මනදොළ පිරෙයි ගඟ සිරිසර දුටු තොපට


Από την άλλη, η βραβευμένη με 7 «Όσκαρ» κινηματογραφική ταινία *[[Η γέφυρα του ποταμού Κβάι]]*  κινηματογραφήθηκε στην πραγματικότητα στον άνω ρου του ποταμού Κελάνι, κοντά στο χωριό Κιτούλγκαλα. Σώζονται τα τσιμεντένια θεμέλια που κατασκευάσθηκαν τότε για τις ανάγκες του έργου.

## Παραπομπές


Ποταμος Κελανι
Άλτζερνον Μπλάκγουντ

Ο **Άλτζερνον Χένρυ Μπλάκγουντ** (αγγλ. *Algernon Henry Blackwood*, 14 Μαρτίου 1869 – 10 Δεκεμβρίου 1951) ήταν Άγγλος διηγηματογράφος, δημοσιογράφος, μυθιστοριογράφος και ραδιοφωνικός αφηγητής. Υπήρξε ένας από τους παραγωγικότερους συγγραφείς ιστοριών με φαντάσματα στην ιστορία. Ο κριτικός λογοτεχνίας Σ.Τ. Τζόσι δήλωσε ότι η συλλογή διηγημάτων του Μπλάκγουντ *Incredible Adventures* (= «Απίστευτες περιπέτειες», 1914) «ίσως είναι η πρώτιστη συλλογή παράδοξων ιστοριών αυτού ή όποιου άλλου αιώνα».

## Βίος και έργο
Ο Μπλάκγουντ γεννήθηκε στο Σούτερς Χιλ, που σήμερα έχει ενταχθεί στο νοτιοανατολικό Λονδίνο. Από το 1871 έως το 1880 έζησε στο Κρέυφορντ και ολοκλήρωσε τη μέση εκπαίδευση στο Κολέγιο Γουέλινγκτον. Ο πατέρας του, ο σερ Στήβενσον Άρθουρ Μπλάκγουντ, ήταν διοικητής ταχυδρομικού γραφείου, ενώ η μητέρα του, η Χάριετ Ντομπς (*Harriet Dobbs*), ήταν η χήρα του Τζωρτζ Μόνταγκιου, βουλευτή και 6ου Δούκα του Μάντσεστερ. Διαβάζοντας ένα βιβλίο ενός Ινδουιστή σοφού που είχε παραπέσει στο σπίτι των γονέων του, ο νεαρός Άλτζερνον ανέπτυξε ένα ενδιαφέρον για τον Βουδισμό και άλλες ανατολικές θρησκείες-φιλοσοφίες.

Στη νεότητά του ο Μπλάκγουντ δοκίμασε μεγάλη ποικιλία απασχολήσεων: Είχε εργασθεί σε γαλακτοκομική φάρμα και ως ξενοδόχος στον Καναδά, και στις ΗΠΑ ως μπάρμαν, μοντέλο και δημοσιογράφος στους *[[The New York Times]]*, γραμματέας, επιχειρηματίας και δάσκαλος του βιολιού. Στον Καναδά έγινε επίσης ένα από τα ιδρυτικά μέλη της Theosophical Society του Τορόντο, το 1891. Συνέχισε να γράφει δοκιμιακά κείμενα σε περιοδικά σε όλη την ενήλικη ζωή του. Επέστρεψε στην Αγγλία λίγο πριν κλείσει τα 40 και άρχισε να γράφει ιστορίες με υπερφυσικά θέματα. Γνωρίζοντας επιτυχία, συνέγραψε τουλάχιστον 10 συλλογές διηγημάτων, 14 μυθιστορήματα και επτά θεατρικά έργα.

## Παραπομπές


Κατηγορία:Άγγλοι διηγηματογράφοι
Κατηγορία:Άγγλοι μυθιστοριογράφοι
Κατηγορία:Άγγλοι δημοσιογράφοι
Κατηγορία:Άγγλοι θεατρικοί συγγραφείς
Κατηγορία:Θεοσοφιστές
Όντουρ Μπγιέρνσον

Ο **Όντουρ Μπγιέρνσον** (ισλανδ. *Oddur Björnsson*, 25 Οκτωβρίου 1932 – 21 Νοεμβρίου 2011) ήταν Ισλανδός θεατρικός συγγραφέας, ένας από τους κυριότερους μοντερνιστές της ισλανδικής δραματουργίας. Τα γνωστότερα έργα του είναι το *Hornakóralinn* και *The 13th Crusade*. Ο Μπγιέρνσον τιμήθηκε με το πολιτιστικό βραβείο της εφημερίδας *DV* το 1981, καθώς και με το Βραβείο Γκρίμουν (*Grímunn*) τον Ιούνιο του 2011 για την «ανεκτίμητη συνεισφορά του στις ισλανδικές ερμηνευτικές τέχνες».

## Επιλεγμένη εργογραφία
* *Kirkjuferðin* (1966)
* *Hornkóralinn* (1967)
* *Brúðkaup furstans af Fernara* (1970)
* *Postulín* (1971)
* *Skemmtiganga* (1973)
* *Draugasaga* (1985)
* *The 13th Crusade* (1993)

## Παραπομπές


Μπγιερνσον, Οντουρ
Φίλης

Το ελληνικό όνομα (επώνυμο ή βαπτιστικό) **Φίλης** ή **Φιλής** μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Αλέξιος Φιλής (β΄ μισό 13ου αι.), Βυζαντινός ευγενής και στρατηγός
* Απόστολος Φίλης (γενν. 1949), ποδοσφαιριστής (τερματοφύλακας)
* Εύμολπος Φίλης, Βυζαντινός σχολιαστής
* Θεόδωρος Φιλής (μέσα 13ου αι.), ευγενής και κυβερνήτης της Θεσσαλονίκης
* Μανουήλ Φιλής (περ. 1275-1345), Βυζαντινός ποιητής και συγγραφέας
* Νίκος Φίλης (γενν. 1960), δημοσιογράφος και πολιτικός, βουλευτής Α΄ Αθηνών και υπουργός Παιδείας, Έρευνας και Θρησκευμάτων

## Ως βαπτιστικό
* Φίλης Γιουρούκης (θάν. 1900), αγωνιστής στην Επανάσταση του 1821
* Φίλης Κασσανός (1800-1870), αγωνιστής στην Επανάσταση του 1821
* Φιλής Παλαιολόγος (13ος αι.), Βυζαντινός συγκλητικός και αριστοκράτης
Γενικές εκλογές στον Ισημερινό 2025

Γενικές εκλογές διεξήχθησαν στον Ισημερινό στις 9 Φεβρουαρίου 2025. Καθώς κανένας προεδρικός υποψήφιος δεν εξασφάλισε την απόλυτη πλειοψηφία, διεξήχθη δεύτερος γύρος στις 13 Απριλίου 2025.  Ο εν ενεργεία πρόεδρος Ντανιέλ Νομπόα επανεκλέχθηκε για πλήρη θητεία, νικώντας την Λουίσα Γκονσάλες του Κινήματος Πολιτικής Επανάστασης, σε μια επανάληψη της προηγούμενης εκλογικής αναμέτρησης. Οι εκλογές περιελάμβαναν επίσης την εκλογή των μελών της Εθνοσυνέλευσης, των 21 επαρχιακών συνελεύσεων και των εκπροσώπων του Ισημερινού στο Κοινοβούλιο των Άνδεων για πλήρεις τετραετείς θητείες.

Στον πρώτο γύρο, ο Νομπόα συγκέντρωσε ποσοστό 44,17%, ελαφρώς μπροστά από τη Γκονσάλες που έλαβε 44%. Ο συνασπισμός του Κινήματος Πολιτικής Επανάστασης με το Κίνημα RETO, υπό την ηγεσία του πρώην προέδρου Ραφαέλ Κορέα, εξασφάλισε οριακή πλειοψηφία στην Εθνοσυνέλευση με 67 έδρες, ενώ το κόμμα του Νομπόα, Εθνική Δημοκρατική Δράση, έλαβε 66 έδρες. Η συμμετοχή των ψηφοφόρων στον πρώτο γύρο ανήλθε περίπου στο 82%. 

Στις 12 Απριλίου 2025, λίγο πριν από τον δεύτερο γύρο, κηρύχθηκε κατάσταση έκτακτης ανάγκης. Στον δεύτερο γύρο, ο Νομπόα επικράτησε με ποσοστό 55,63%, νικώντας τη Γκονσάλες με διαφορά 11,25 ποσοστιαίων μονάδων. Το αποτέλεσμα ξεπέρασε τις προσδοκίες, με την εκστρατεία του Νομπόα να δίνει ιδιαίτερη έμφαση στους νέους ψηφοφόρους.

Η Γκονσάλες αμφισβήτησε τα αποτελέσματα, ζητώντας επανακαταμέτρηση και ισχυριζόμενη ότι υπήρχαν αποκλίσεις από τις προεκλογικές δημοσκοπήσεις  και τις δημοσκοπήσεις έξω από τις κάλπες, κάνοντας λόγο για εκλογική νοθεία.  Ωστόσο, αρκετά μέσα ενημέρωσης σημείωσαν ότι δεν παρουσίασε αποδείξεις για τους ισχυρισμούς της.> Διεθνείς παρατηρητές, συμπεριλαμβανομένων της Ευρωπαϊκής Ένωσης και του Οργανισμού Αμερικανικών Κρατών, έκριναν ότι οι εκλογές ήταν ελεύθερες και δίκαιες, απορρίπτοντας τους ισχυρισμούς περί νοθείας.

## Αποτελέσματα
### Πρόεδρος

## Εθνοσυνέλευση

## Παραπομπές


2025
Ισημερινος
Αλφόνσο Βαγιέχο

Ο **Αλφόνσο Ροδρίγες Βαγιέχο** (ισπαν. *Alfonso Rodríguez Vallejo*, 19 Αυγούστου 1943 – 3 Δεκεμβρίου 2021) ήταν Ισπανός θεατρικός συγγραφέας, ποιητής και ιατρός νευρολόγος, που γεννήθηκε στο Σανταντέρ της βόρειας Ισπανίας. Δημοσίευσε συνολικά 34 θεατρικά έργα και 25 ποιητικές συλλογές. Είχε τιμηθεί με το Βραβείο «Λόπε δε Βέγα» το 1976 για το θεατρικό έργο του *El desgüace*, ενώ το 1978 βραβεύθηκε με το Διεθνές Βραβείο Tirso de Molina για το έργο του *A Tumba Abierta*. Επίσης, το 1981 η Βασιλική Ισπανική Ακαδημία απένειμε στον Βαγιέχο το Βραβείο Φάστενρατ για το *El cero transparente*.

Τα έργα του Βαγιέχο έχουν παρουσιασθεί σε πολλες πόλεις της Ευρώπης, των ΗΠΑ και της Νότιας Αμερικής. Επίσης έχουν μεταφρασθεί στη γαλλική, τη γερμανική, την αραβική, την ιταλική, την πορτογαλική και τη βουλγαρική γλώσσα.

Από την άλλη, ο Αλφόνσο Βαγιέχο ήταν καθηγητής της παθολογίας και μετέπειτα νευρολόγος σε μεγάλο νοσοκομείο της Μαδρίτης, έχοντας πτυχίο ιατρικής από το Πανεπιστήμιο Κομπλουτένσε της Μαδρίτης το 1966 και με μετεκπαίδευση στη Βρετανία, τη Γερμανία, τη Γαλλία και τη Δανία.

Ο Ισπανός λογοτέχνης και ιατρός ήταν και ζωγράφος, με αρκετές ατομικές εκθέσεις έργων του στο ενεργητικό του.

## Παραπομπές


Κατηγορία:Ισπανοί θεατρικοί συγγραφείς
Κατηγορία:Ισπανοί ποιητές
Κατηγορία:Νευρολόγοι
Μεγάλο Τζαμί της Σαμάρα

Το **Μεγάλο Τζαμί της Σαμάρα** (αραβικά: جَامِع سَامَرَّاء ٱلْكَبِيْر) είναι πρώην τζαμί, που βρίσκεται τώρα μερικώς σε ερείπια, στη Σαμάρα, στο Κυβερνείο Σαλαντίν του Ιράκ. Η κατασκευή του ξεκίνησε το 848 μ.Χ. και ολοκληρώθηκε το 851 από τον Αββασιδή χαλίφη Αλ-Μουταουάκιλ. Κατά τη στιγμή της κατασκευής του, ήταν το μεγαλύτερο τζαμί στον κόσμο. Είναι γνωστό για το μιναρέ ύψους 52 μέτρων, που περιβάλλεται από σπειροειδή ράμπα. Το πρώην τζαμί βρίσκεται στο χώρο 15.058 εκταρίων της Αρχαιολογικής Πόλης της Σαμάρας, Μνημείο Παγκόσμιας Κληρονομιάς της UNESCO, όπως καταχωρήθηκε το 2007.

## Φωτοθήκη

Αρχείο:Samaraa_Grand_Mosque_Plan.png|Σχέδιο κατασκευής του τζαμιού.
Αρχείο:Nation_past.jpg|Πλάγια άποψη ενός τοίχου.
Αρχείο:Samrraa_05.jpg|Μιναρές και τοίχος τζαμιού.


## Παραπομπές


## Περαιτέρω ανάγνωση
* 
* 
* 

## Εξωτερικοί σύνδεσμοι
* 
* 
* 
* 
* 
* 
* 

Κατηγορία:Τζαμιά στο Ιράκ
Κατηγορία:Μνημεία Παγκόσμιας Κληρονομιάς στο Ιράκ
Κύπελλο Γερμανίας ποδοσφαίρου ανδρών 2024–25

Το **[[Κύπελλο Γερμανίας (ποδόσφαιρο ανδρών)|Κύπελλο Γερμανίας]] 2024–25** ήταν η 82η σεζόν του ετήσιου κυπέλλου ποδοσφαίρου Γερμανίας. 64 ομάδες συμμετείχαν στη διοργάνωση, συμπεριλαμβανομένων όλων των ομάδων από της προηγούμενης χρονιάς από τη Μπούντεσλιγκα 1 και Μπουντεσλίγκα 2. 

Η διοργάνωση ξεκίνησε στις 16 Αυγούστου 2024 με τον πρώτο από τους έξι γύρους και ολοκληρώθηκε στις 24 Μαΐου 2025 με τον τελικό στο Ολυμπιακό Στάδιο στο Βερολίνο, έναν ουδέτερο χώρο, ο οποίος φιλοξενεί τον τελικό από το 1985.  Το Κύπελλο θεωρείται ο δεύτερος πιο σημαντικός συλλογικός θεσμός στο γερμανικό ποδόσφαιρο μετά το πρωτάθλημα. Διοργανώτρια αρχή του κυπέλλου είναι Γερμανική Ποδοσφαιρική Ομοσπονδία (DFB). Η Μπάγερ Λεβερκούζεν ήταν η κάτοχος του τίτλου, αλλά αποκλείστηκε από την Αρμίνια Μπίλεφελντ στα ημιτελικά. Η Στουτγκάρδη κατέκτησε τον τέταρτο τίτλο της, αφού νίκησε την Μπίλεφελντ με 4-2 στον τελικό. Ως νικήτρια, η Στουτγάρδη κέρδισε την αυτόματη πρόκριση στο πρωτάθλημα του ΟΥΕΦΑ Γιουρόπα Λιγκ 2025–26. Επίσης, θα φιλοξενήσει και το Σούπερ Καπ Γερμανίας του 2025 στην αρχή της επόμενης σεζόν, όπου θα αντιμετωπίσει την πρωταθλήτρια της Μπουντεσλίγκα 2024–25, την Μπάγερν Μονάχου.

## Παραπομπές
Χανς Βανάκεν

**Ο Χανς Βάνακεν** (γεννημένος στις 24 Αυγούστου 1992) είναι Βέλγος επαγγελματίας ποδοσφαιριστής που αγωνίζεται ως επιθετικός μέσος για την Κλαμπ Μπρυζ, ομάδα του Βελγικού Πρωταθλήματος και την εθνική ομάδα του Βελγίου. Ο Βάνακεν είναι γνωστός στο Βέλγιο για την ικανότητά του στο σκοράρισμα, παρά το γεγονός ότι αγωνίζεται στη μεσαία γραμμή.
Μαρωνίτικο Μοναστήρι (Ιερουσαλήμ)

Το **Μαρωνίτικο Μοναστήρι**, επίσης γνωστό ως **Μαρωνίτικη Εκκλησία**, είναι μαρωνίτικο καθολικό μοναστήρι επί του αριθμού 25 της Οδού Μαρωνίτικου Μοναστηριού, πλησίον της Πύλης της Γιάφας, εντός της Αρμενικής Συνοικίας της Παλαιάς Πόλη Ιεροσολύμων. Ανεγερθέν το 1895 ως ο μοναδικός μαρωνητικός τόπος λατρείας εντός της Παλαιάς Ιερουσαλήμ, αποτελεί καθέδρα της Μαρωνίτικης Καθολικής Πατριαρχικής Εξαρχίας Ιεροσολύμων και Παλαιστίνης, καθώς και επίσημη κατοικία του αρχιεπισκόπου αυτής.
μικρογραφία|αριστερά|Άποψη του εσωτερικού προαυλίου χώρου του μοναστηριού.

Το κτιριακό σύμπλεγμα, με επίκεντρο την κατοικία η οποία αρχικώς ανεγέρθηκε για λογαριασμό του Βρετανού ύπατου αρμοστή το 1851, στη συνέχεια χρησιμοποιήθηκε ως νοσοκομείο υπό την εποπτεία των Διακονισσών του Κάιζερσβερτ, γερμανικής προτεσταντικής αδελφότητας, προτού, μετέπειτα, η έκτασή του αγοραστεί από Λιβανέζους Μαρωνίτες κατά τις απαρχές της δεκαετίας του 1890. Εντός των χώρων του, περιλαμβάνει, μεταξύ άλλων, μαρωνητικό παρεκκλήσιο, καθώς και ξενώνα φιλοξενίας προσκυνητών αφιερωμένο στον Άγιο Μάρωνα (), υπό την εποπτεία Μαρωνιτισσών καλογραιών της Αδελφότητος της Αγίας Θηρεσίας του Παιδός Ιησού. Παράλληλα, φιλοξενεί, επίσης, την έδρα οργάνωσης προσκυνητών υπό την ονομασία *Peregrinatio Jubilaum Jerusalem* ή *PJJ*, ιδρυθείσας το 1999 από την Μαρωνίτικη Εκκλησία και υπεύθυνης για τη διοργάνωση επισκέψεων.

## Παραπομπές


## Εξωτερικοί σύνδεσμοι
* 

Κατηγορία:Μαρωνίτικη Εκκλησία στο Ισραήλ
Κατηγορία:Μαρωνίτικα μοναστήρια
Κατηγορία:Ανατολικές Καθολικές εκκλησίες στην Ιερουσαλήμ
Κατηγορία:Αρμενική Συνοικία
Φαλατάδος Τήνου

Ο **Φαλατάδος** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Φαλατάδος βρίσκεται στο κέντρο του νοτίου τμήματος του νησιού σε υψόμετρο 365 μέτρα στο εύφορο οροπέδιο της Λιβαδερής με πολλα νερά. Απέχει περίπου 11 χιλιόμετρα Β.-ΒΑ. από την πόλη της Τήνου. Το χωριό, σύμφωνα με ιστορικές αναφορές, πρέπει να υπήρχε ήδη από το 1400 και το όνομά του προέρχεται είτε από κυριώνυμο (οικογένεια Βαλατά) είτε από τη λέξη φάλακα (= οχύρωμα, παρατηρητήριο). 

Αξιοθέατά του είναι η γραφική κυκλαδίτικη πλατεία της Μεγαλόχαρης με τον επιβλητικό ναό του Αγίου Ιωάννη-Αγίας Τριάδας (του 1901) που έχει τρούλο 18 ύψους μέτρα και εικόνες του 17ου αιώνα. Είναι γνωστό για το ροζακί σταφύλι που παράγεται στην περιοχή και τη ρακί που βγάζει ενώ διατηρούνται σε καλή κατάσταση πολλά πατητήρια και ρακεζιά. Το Σεπτέμβριο οργανώνεται το τοπικό έθιμο Ρακιζιό Τα παλιότερα χρόνια οι κάτοικοί του ασχολούνταν με τη βυρσοδεψία και την παραγωγή - επεξεργασία του μεταξιού. Στα ανατολικά του χωριού, την περιοχή “Γναφάρια”, υπάρχουν ακόμα τα ερειπωμένα πια κτίρια των βιοτεχνιών.  

Υπάρχουν ακόμα το Σπίτι του Σκίτσου, όπου παρουσιάζονται οι γελοιογραφίες των αδερφών Μητρόπουλου καθώς και ένα ιδιαίτερο λαογραφικό μουσείο τέχνης ντόπιου καλλιτέχνη. 

## Διοικητικά - πληθυσμιακά στοιχεία
Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Στενής και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Βώλακα και τον Κουμάρο αποτελούν την Κοινότητα Φαλατάδου, που ανήκει στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 190 κάτοικοι. 

## Παραπομπές


Κατηγορία:Χωριά της περιφερειακής ενότητας Τήνου
Ντίκσον

Το **Ντίκσον** () είναι ένα λιμάνι που βρίσκεται στον Ρωσικό Άπω Βορρά και είναι ένας από τους βορειότερους οικισμούς στον κόσμο. Το Ντίκσον είναι ένας οικισμός αστικού τύπου και είναι μέρος του Ομοσπονδιακού υποκείμενου Κράι Κρασνογιάρσκ.

Βρίσκεται στη Θάλασσα του Κάρα, στις ακτές του Αρκτικού Ωκεανού της Ρωσίας. Σύμφωνα με την απογραφή του 2021, ο πληθυσμός του ήταν 319, και σύμφωνα με εκτιμήσεις του 2024 ο πληθυσμός έπεσε στους 306. Είναι ο βορειότερος ηπειρωτικός οικισμός στον κόσμο.

## Γεωγραφία
Το Ντίκσον είναι το βορειότερο λιμάνι της Ρωσίας, ο βορειότερος οικισμός στην ασιατική ήπειρο και ο βορειότερος ηπειρωτικός οικισμός. Είναι τόσο βόρεια που δεν εμφανίζεται πολιτικό λυκόφως από τις 8 Δεκεμβρίου έως τις 5 Ιανουαρίου, αλλά έχει 24 ώρες πολιτικού λυκόφωτος από τις 18 Απριλίου έως τις 26 Αυγούστου. Οι κάτοικοι του Ντίκσον αποκαλούν ανεπίσημα τον οικισμό τους «Πρωτεύουσα της Αρκτικής», εμπνευσμένο από ένα δημοφιλές σοβιετικό τραγούδι.

### Κλίμα
Το Ντίκσον έχει κλίμα τούνδρας σύμφωνα με τη κλιματική ταξινόμηση Κέππεν όπου η δενδρώδης βλάστηση είναι ανύπαρκτη. Για πολικό κλίμα, οι θερμοκρασίες είναι σχετικά μέτριες, παρόμοιες με την παράκτια Ανταρκτική. Το κλίμα του είναι ημίξηρο (κάτω από 350 mm ετήσιας βροχόπτωσης) αλλά καλυμμένο με πάγο και χιόνι. Συνήθως, σε αυτά τα κλίματα, τον θερμότερο μήνα, οι περισσότερες ημέρες παρουσιάζουν θερμοκρασίες κάτω από 10°C, ωστόσο σε ορισμένες περιπτώσεις η πόλη μπορεί να έχει πιο ζεστά καλοκαίρια, με θερμοκρασίες μεταξύ 15 και 18°C. Για το μεγαλύτερο μέρος του έτους, οι θερμοκρασίες είναι κάτω από το μηδέν, με αποτέλεσμα μεγάλους και σκληρούς χειμώνες.

Οι υγρές βροχοπτώσεις συγκεντρώνονται μεταξύ τέλους άνοιξης και αρχών φθινοπώρου. Οι θερμοκρασίες δεν πέφτουν κάτω από τους −50°C (όπως συμβαίνει σε πολύ χαμηλότερα γεωγραφικά πλάτη) λόγω της θαλάσσιας μετριοπάθειας. Το μέρος είναι γνωστό για την έντονη κλιματική αλλαγή, με τις υψηλότερες θερμοκρασίες στην Αρκτική, που συσχετίζονται με το μόνιμα παγωμένο έδαφος και το λιώσιμο των θαλάσσιων πάγων. Έχει βιώσει ταχύτατη αύξηση της θερμοκρασίας τις τελευταίες δεκαετίες.




## Δημογραφικά στοιχεία
Ο πληθυσμός μειώθηκε κατακόρυφα μετά τη διάλυση της Σοβιετικής Ένωσης, όπως και σε πολλές άλλες πόλεις στο βόρειο μέρος της Ρωσίας, καθώς η αντιληπτή έλλειψη οικονομικών προοπτικών από πολλούς κατοίκους οδήγησε σε μεγάλης κλίμακας μετανάστευση από την περιοχή.

Τα παιδιά κάτω των 12 ετών αποτελούν το 20% του πληθυσμού, σε σύγκριση με το 15% σε εθνικό επίπεδο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ρωσίας
Κατηγορία:Ασιατικές πόλεις της Ρωσίας
Δημαρχείο του Ρέικιαβικ

Το **[[Δημαρχείο]] του Ρέικιαβικ** (ισλανδ. *Ráðhús Reykjavíkur*) βρίσκεται στην όχθη της λιμνούλας Τιόρνιν, ενός τοπόσημου στο κέντρο του Ρέικιαβικ, της πρωτεύουσας της Ισλανδίας. Στεγάζει το γραφείο του δημάρχου της πόλεως, κεντρικές υπηρεσίες του δήμου και, στο ισόγειο, έναν τεράστιο τριδιάστατο χάρτη ολόκληρης της Ισλανδίας. Χώροι του δημαρχείου φιλοξενούν κάποιες φορές εκθέσεις τέχνης ή μουσικές συναυλίες.

Το κτήριο ανεγέρθηκε το 1992, μετά από διεθνή διαγωνισμό, τον οποίο κέρδισαν οι αρχιτέκτονες της εταιρείας αρχιτεκτόνων «Studio Granda» του Ρέικιαβικ. Εγκαινιάσθηκε και άρχισε να λειτουργεί το 1994. Βρίσκεται στο βορειοδυτικό άκρο της λίμνης και μοιάζει σαν να αναδύεται μέσα από αυτή.

## Παραπομπές


## Εξωτερικοί σύνδεσμοι
* Πληροφορίες για τους επισκέπτες
* Εικόνες του Δημαρχείου (από τον ιστότοπο *www.islandsmyndir.is*)

Δημαρχειο Ρεικιαβικ
Ρεικιαβικ
Δημαρχειο
Όρμος Υστερνίων Τήνου

Ο **Όρμος Υστερνίων** ή *παραλία Σχοινάκι* είναι παραθαλάσσιος οικισμός και παραλία της Τήνου στις Κυκλάδες και το Νότιο Αιγαίο.

## Γενικά στοιχεία
Ο Όρμος Υστερνίων βρίσκεται στα δυτικά παράλια του νησιού και το κεντρικό - βόρειο τμήμα του σε υψόμετρο 6 μέτρα. Απέχει περίπου 23 χιλιόμετρα βορειοδυτικά από την πόλη της Τήνου και 5 χιλιόμετρα νοτιοδυτικά από τα Υστέρνια των οποίων αποτελεί το επίνειο και με τα οποία συνδέεται από παλιά με  μαρμαρόστρωτο δρόμο. Το χωριό είναι γνωστό για την αμμουδερή παραλία του, με τα ρηχά νερά της ενώ διαθέτει ενοικιαζόμενα δωμάτια και ψαροταβέρνες. Υπάρχει ακόμα λιμανάκι για μικρά σκάφη, όπου δίπλα του είναι μία δεύτερη μικρή παραλία με βότσαλα.

Αναφέρεται επίσημα, ως ξεχωριστός οικισμός, το 1920 να προσαρτάται στην τότε κοινότητα Ιστερνίων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Υστέρνια αποτελούν την Κοινότητα Υστερνίων, που ανήκει στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 26 κάτοικοι.

## Παραπομπές


Κατηγορία:Χωριά της περιφερειακής ενότητας Τήνου
Βασίλειο του Νταγκμπόν

Το **Βασίλειο του Νταγκμπόν** (Νταγκμπάνι: *Dagbaŋ*) είναι το αρχαιότερο και ένα από τα πιο οργανωμένα παραδοσιακά βασίλεια στην Γκάνα, το οποίο ιδρύθηκε από το λαό Νταγκόμπα τον 15ο αιώνα. Κατά τη διάρκεια της ανόδου του, περιλάμβανε, σε διάφορα σημεία, τις Βόρεια, Άνω Δυτική, Άνω Ανατολική, Περιοχή της Σαβάνας και τις βορειοανατολικές περιοχές της σημερινής Γκάνας. Καλύπτει επίσης τμήματα της Μπουρκίνα Φάσο, της βορειοανατολικής Ακτής Ελεφαντοστού και του βορειοδυτικού Τόγκο. Από την ανεξαρτησία της Γκάνας το 1957, το Βασίλειο έχει αναλάβει ένα παραδοσιακό, συνηθισμένο ρόλο όπως τα άλλα βασίλεια και τα εθνικά κρατίδια της Γκάνας.

Το βασίλειο δημιουργήθηκε όταν ο Νάα Γκμπεουάα και οι απόγονοί του ένωσαν τους Νταγκόμπα και τους συγγενείς λαούς που κυβερνιόνταν από αποκεντρωμένους φύλαρχους, γνωστούς ως Τιντάνα. Σήμερα, η διακυβέρνηση εντός του Νταγκμπόν συνεπάγεται μια συγχώνευση εξουσίας μεταξύ των Τιντάνα και των φυλάρχων. Η ιστορία του Νταγκμπόν είναι περίπλοκη και συχνά προκύπτουν λανθασμένες αντιλήψεις σχετικά με την καταγωγή των Νταγκόμπα, θεωρώντας εσφαλμένα εξωτερικές καταστάσεις. Ενώ η γενεαλογία των αρχηγών είναι εξωτερική, τα ιστορικά στοιχεία επιβεβαιώνουν την παρουσία και τον αναπόσπαστο ρόλο τόσο των Τιντάνα όσο και του γενικού πληθυσμού Νταγκόμπα στο πλαίσιο της κοινωνίας Νταγκμπόν, πριν από τον Γκμπεουάα.

Κατά τη διάρκεια της ανόδου του βασιλείου, ιδρύθηκε το παλαιότερο εκπαιδευτικό ίδρυμα της Γκάνας, το Πανεπιστήμιο του Μολιγίλι, ως κέντρο μάθησης και τέχνης, δημιουργήθηκε ένα πρωτοπόρο σύστημα γραφής και ιδρύθηκαν κέντρα θεραπείας για τους ασθενείς, παρόμοια με τα σύγχρονα νοσοκομεία.

Το Νταγκμπόν είναι ένα από τα λίγα βασίλεια στην Αφρική όπου ορισμένοι τίτλοι ηγεσίας είναι προορισμένοι για τις γυναίκες. Κυβερνούν, ανεβαίνουν στην θέση της αρχηγίας με αρσενικά υποκείμενα και κατέχουν βασιλικά εδάφη. Η συνεισφορά των γυναικών του είναι εξέχουσα, καθώς έχει γεννήσει την πρώτη γυναίκα υπουργό της Γκάνας, και την πρώτη γυναίκα υπουργός κυβέρνησης της Αφρικής. Ιστορικά, η ευγενής κόρη του, η Γενένγκα, θεωρείται ως η «μητέρα» των Βασιλείων Μόσσι,   ένας λαός που αποτελεί σχεδόν το ήμισυ του έθνους της Μπουρκίνα Φάσο. 

## Ιστορία

## Παραπομπές


Κατηγορία:Ιστορία της Γκάνας
Κατηγορία:Πρώην μοναρχίες της Αφρικής
Κατηγορία:Πρώην κράτη της Αφρικής
Όρμος Καρδιανής Τήνου

Ο **Όρμος Καρδιανής** ή *παραλία Γιαννάκη* είναι παραθαλάσσιος οικισμός και παραλία της Τήνου στις Κυκλάδες και το Νότιο Αιγαίο.

## Γενικά στοιχεία
Ο Όρμος Καρδιανής βρίσκεται στα δυτικά παράλια του νησιού και το κεντρικό τμήμα του σε υψόμετρο 13 μέτρα. Απέχει περίπου 17 χιλιόμετρα βορειοδυτικά από την πόλη της Τήνου και 6 χιλιόμετρα νοτιοδυτικά από την Καρδιανή της οποίας αποτελεί το επίνειο και διαθέτει  για μικρά σκάφη. Η ονομασία “Γιαννάκη” προέρχεται από το όνομα μεγάλου γαιοκτήμονα (19ος αι.) της περιοχής. Η παραλία της είναι με άμμο και βότσαλα, με νερά κανονικού βάθους ενώ είναι οργανωμένη σε ένα κομμάτι της και φυσική σκιά από αρμυρίκια.

Αναφέρεται επίσημα, ως ξεχωριστός οικισμός, το 1971 να προσαρτάται στην τότε κοινότητα Καρδιανής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Καρδιανή αποτελούν την Κοινότητα Καρδιανής, που ανήκει στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 30 κάτοικοι. 

## Παραπομπές


Κατηγορία:Χωριά της περιφερειακής ενότητας Τήνου
Αντρέ Α. Μισώ

Η **Αντρέ Α. Μισώ** (γαλλ. *Andrée A. Michaud*, γενν. 12 Νοεμβρίου 1957) είναι γαλλόφωνη Καναδή μυθιστοριογράφος και θεατρική συγγραφέας από το Κεμπέκ. Κέρδισε δύο φορές το Βραβείο του Γενικού Κυβερνήτη για τη Γαλλόφωνη λογοτεχνία, για το *Le ravissement* το 2001 και για το *Bondrée* το 2014, καθώς και το Βραβείο Ρινγκέ (*Prix Ringuet*) το 2007 για το *Mirror Lake*.

Η Μισώ είναι απόφοιτος του Πανεπιστημίου του Κεμπέκ στο Μόντρεαλ..

## Εργογραφία
* *La femme de Sath*, εκδ. Québec-Amérique, Montréal
* *Portraits d'après modèles*, Les Éditions du Boréal, Montréal
* *Alias Charlie*, Les Éditions du Boréal, Montréal
* *Les derniers jours de Noah Eisenbaum*, Les Éditions du Boréal, Montréal
* *Le ravissement*, Les Éditions du Boréal, Montréal
* *Le Pendu de Trempes*, Les Éditions du Boréal, Montréal
* *Mirror Lake*, Les Éditions du Boréal, Montréal
* *Lazy Bird*, Éditions de l'Olivier, Παρίσι
* *Rivière Tremblante*, Les Éditions du Boréal, Montréal
* *Bondrée*, Les Éditions du Boréal, Montréal
* *Routes secondaires*, Les Éditions du Boréal, Montréal
* *Tempêtes*, Les Éditions du Boréal, Montréal
* *Proies*, Les Éditions du Boréal, Montréal

### Θεατρικά έργα
* *Un paysage* (= «ένα τοπίο»)
* *Cette petite chose* (= «αυτό το μικρό πράγμα»)

## Παραπομπές


Κατηγορία:Καναδοί μυθιστοριογράφοι
Κατηγορία:Καναδοί θεατρικοί συγγραφείς
Κατηγορία:Γυναίκες μυθιστοριογράφοι
Κατηγορία:Κεμπεκιώτες
Χατζιράδος Τήνου

Ο **Χατζιράδος** ή **Χατζηράδος** είναι πολύ μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Χατζιράδος βρίσκεται προς το νότιο και κεντρικό τμήμα του νησιού σε υψόμετρο 285 μέτρα. Το χωριό απέχει περίπου 7 χιλιόμετρα βόρεια από την πόλη της Τήνου και 1 χιλιόμετρο βορειοδυτικά του Κτικάδου. Έχει χαρακτηριστεί παραδοσιακός οικισμός από το 1978. Αξιοθέατο είναι η εκκλησία της Αγίας Τριάδος, με ωραία βοτσαλωτή αυλή (χρονολογείται το 1889)  και η παλιά εκκλησία της Παναγίας των Χιόνων. 

Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Τριποτάμου. Σύμφωνα με το σχέδιο Καλλικράτης ανήκει ατην Κοινότητα Κτικάδου που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 17 κάτοικοι.

## Παραπομπές


Κατηγορία:Χωριά της περιφερειακής ενότητας Τήνου
Σπεράδος Τήνου

Ο **Σπεράδος** είναι πολύ μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Σπεράδος βρίσκεται στο κέντρο του νότιου τμήματος του νησιού σε υψόμετρο 280 μέτρα. Το χωριό απέχει περίπου 5 χιλιόμετρα βόρεια από την πόλη της Τήνου, 2 χιλιόμετρα ανατολικά του Κτικάδου ενώ είναι δίπλα και ανατολικά από τον Τριπόταμο του οποίου αποτελεί συνέχεια και μοιράζεται μαζί του την περίοδο των Χριστουγέννων το παραδοσιακό έθιμο του "Κάβου" ή “Τραπέζι της Αδελφότητας”. 

Αναφέρεται επίσημα το 1897 να προσαρτάται στο δήμο Τήνου και το όνομά του να διορθώνεται το 1912 σε *Ζυμπεράδος* ή Σπεράδος μέχρι το 1920 οπότε καταργήθηκε. Το 1991 άρχισε να απογράφεται ξανά ως Σπεράδος στην κοινότητα Κτικάδου. Σύμφωνα με το σχέδιο Καλλικράτης ανήκει στην Κοινότητα Κτικάδου που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 14 κάτοικοι. 

## Εξωτερικοί σύνδεσμοι

* Το έθιμο του Κάβου από τον ιστότοπο https://www.sansimera.gr/.

## Παραπομπές


Κατηγορία:Χωριά της περιφερειακής ενότητας Τήνου
Θιόρσαου

Ο **Θιόρσαου** (ισλανδ. *Þjórsá*) είναι ο μακρύτερος και μεγαλύτερος ποταμός της Ισλανδίας, με μήκος 230 χιλιόμετρα. Βρίσκεται στο νότιο μέρος της νήσου Ισλανδίας.

Είναι παγετωνικός ποταμός, καθώς πηγάζει από τον παγετώνα Χόφσιοκουτλ. Διέρχεται μέσα από στενά φαράγγια στα Υψίπεδα της Ισλανδίας και κατόπιν δέχεται τα νερά του παραπόταμού του Τούνκνααου, προτού εισέλθει στην πεδινή χαμηλή ζώνη, περνώντας από την ομώνυμη κοιλάδα του, τη Θιόουραουρτάλουρ, όπου βρίσκεται το ιστορικό μεσαιωνικό αγρόκτημα Stöng. Στον πεδινό ρου του, ο ποταμός ακολουθεί το ανατολικό όριο της μεγαλύτερης ροής λάβας σε όλη την Ισλανδία, της «Λάβας του Θιόρσα», έναν όγκο πετρώματος που σχηματίσθηκε την 7η χιλιετία π.Χ..

Στο μέσο του σχετικώς πλατιού (στον κάτω ρου του) ποταμού, υπάρχει ένα αρκετά μεγάλο ποτάμιο νησί, το Άουρνες, πάνω στο οποίο γινόταν κάποτε συνέλευση-συμβούλιο των φυλών των Βίκινγκ (το *Þing*), για τούτο και έδωσε την ονομασία του στο διοικητικό διαμέρισμα Árnessýsla.

Η Οδός 1 της Ισλανδίας (*Hringvegur*) διασχίζει τον ποταμό ανάμεσα στις κωμοπόλεις Σέλφος και Χέτλα. Λίγο πιο κάτω στα νοτιοδυτικά ο ποταμός εκβάλλει στον Ατλαντικό Ωκεανό.

Ετυμολογικώς, το *þjór* σημαίνει «ταύρος» και έχει την ίδια πανάρχαιη ινδοευρωπαϊκή ρίζα με την ελληνική λέξη, ενώ η κατάληξη «-α[ου]» σημαίνει απλώς «ποτάμι». Σύμφωνα με το *[[Βιβλίο του Αποικισμού]]*, ο ποταμός ονομάσθηκε ως αναφορά στο ακρόπρωρο ενός από τα πρώτα πλοία των Νορβηγών (Βίκινγκ) που έφθασαν στο νησί, το οποίο ακρόπρωρο είχε τη μορφή ενός ταύρου.

## Παραπομπές


Θιορσαου
Καλάμπο (ποταμός)

Ο **Καλάμπο** (*Kalambo*) είναι μικρός ποταμός της δυτικής Τανζανίας, που σχηματίζει ένα μέρος του φυσικού συνόρου μεταξύ Τανζανίας και Ζάμπιας. Διαρρέει τη διοικητική Περιοχή Καλάμπο, στην οποία έδωσε και την ονομασία της. Με μήκος 50 χιλιόμετρα, ο Καλάμπο πηγάζει από το υψίπεδο Ουφίπα στην Περιφέρεια Ρούκουα, σε υψόμετρο περί τα 1.800 μέτρα, και κατεβαίνει μέσα από την Αλβέρτειο ρηξιγενή κοιλάδα. Τελικώς εκβάλλει στο νοτιοανατολικό άκρο της μεγάλης Λίμνης Τανγκανίκα, σε υψόμετρο 773 μέτρα. Η μεγάλη αυτή υψομετρική διαφορά για διαδρομή μόλις 50 χιλιομέτρων σχετίζεται και με τον λόγο για τον οποίο ο σχετικώς μικρός αυτός ποταμός είναι γνωστός: τον Καταρράκτη Καλάμπο, που είναι ο δεύτερος υψηλότερος καταρράκτης ολόκληρης της Αφρικής (μετά τους Καταρράκτες Τουγκέλα). Κάτω από τους καταρράκτες, ο ποταμός ρέει μέσα σε ένα βαθύ φαράγγι. Κοντά στον ποταμό Καλάμπο υπάρχουν σημαντικές αρχαιολογικές τοποθεσίες.

## Παραπομπές


Καλαμπο
Σιμίγιου (ποταμός)

Ο **Σιμίγιου** (*Simiyu*) είναι ποταμός της βόρειας Τανζανίας με μήκος 180 χιλιόμετρα. Διαρρέει την ομώνυμη Περιφέρεια Σιμίγιου, αλλά και την Περιφέρεια Αρούσα, και εκβάλλει στη μεγάλη Λίμνη Βικτώρια. Ως ένας από τους 6 βασικούς ποταμούς που τροφοδοτούν τη Βικτώρια, αποτελεί και έναν αρκετά σημαντικό τροφοδότη του Νείλου. Ο πρώτος λευκός άνθρωπος που αντίκρισε τον ποταμό ήταν ο εξερευνητής Χένρι Μόρτον Στάνλεϊ, το έτος 1875.

Ο ποταμός πηγάζει από τις δυτικές πλαγιές του Όρους Λουλμαλάσιν και τα Υψίπεδα κρατήρων της Αρούσα, με την κύρια πηγή να βρίσκεται σε υψόμετρο 1.680 μέτρα πάνω από την επιφάνεια της θάλασσας. Ο Σιμίγιου διαρρέει το νότιο μέρος του γνωστού Εθνικού Πάρκου Σερενγκέτι. Η συγκεκριμένη όχθη της νοτιοανατολικής Λίμνης Βικτώρια όπου χύνεται ο Σιμίγιου είναι ο όρμος Μάγκου του Κόλπου Σπηκ της λίμνης. Ο Σιμίγιου έχει δύο βασικούς δεξιούς παραπόταμους, τον Ντούμα και τον Κομαχόλα και έναν αριστερό, τον Μαλόχο. Στο χαμηλότερο μέρος της λεκάνης του ποταμού υπάρχουν αρκετά αγροκτήματα, πράγμα που προκαλεί ρύπανση του ποταμού από λιπάσματα και φυτοφάρμακα. Το δέλτα του Σιμίγιου είναι ένα έλος που αρχίζει αμέσως μετά την πόλη Μάγκου. Πιο πάνω από το Μάγκου ο ποταμός διέρχεται από το χωριό Σαμιλούνγκα και ακόμα πιο πάνω περνά από το Δασικό Καταφύγιο Ννταγκάλου.

Στη λεκάνη του Σιμίγιου το κλίμα είναι τροπικό και υπάρχουν δύο εποχές των βροχών: η «ελαφρά» από τον Νοέμβριο έως τον Ιανουάριο και η «βαριά» από τον Μάρτιο έως τον Μάιο, που συνολικώς δίνουν 700 έως 1.000&nbsp;χιλιοστόμετρα μέσης ετήσιας βροχοπτώσεως. Εξαιτίας ωστόσο της έντονης εξατμίσεως και απορροφήσεως από το έδαφος, λιγότερο από το 10% του βρόχινου νερού που πέφτει στη λεκάνη απορροής φθάνει με τον ποταμό στο στόμιό του στη Λίμνη Βικτώρια. Ως αποτέλεσμα η μηνιαία ροή του Σιμίγιου στον υδρολογικό σταθμό του Μάγκου (στο *Magu Mjini Estate*), μεταξύ 1999 και 2004 δεν ξεπέρασε σε κανένα μήνα τα 35 κυβικά μέτρα ανά δευτερόλεπτο, και μάλιστα τους μήνες Ιούλιο, Αύγουστο, Σεπτέμβριο και Οκτώβριο ήταν σχεδόν μηδενική κατά μέσο όρο (μικρότερη από 0,5 κυβ.μ. ανά δευτερόλεπτο).

## Παραπομπές


Σιμιγιου
Γιόκουλσαου άου Φιότλουμ

Ο **Γιόκουλσαου άου Φιότλουμ** (ισλανδ. *Jökulsá á Fjöllum* = «παγετωνοπόταμος στα βουνά») είναι ο δεύτερος μεγαλύτερος σε μήκος ποταμός της Ισλανδίας, με μήκος 206&nbsp;χιλιόμετρα. Η πηγή του είναι ο παγετώνας Βάτναγιόκουλτ και εκβάλλει στη Θάλασσα της Γροιλανδίας. Στον ρου του σχηματίζει τους καταρράκτες Σέλφος, Ντέτιφος, Hafragilsfoss και Ρέταρφος (*Réttarfoss*), ο δεύτερος εκ των οποίων εκτιμάται ότι είναι ο ισχυρότερος καταρράκτης από όλους όσους βρίσκονται σε ευρωπαϊκή χώρα.

Ο ποταμός πηγάζει μέσα στο Εθνικό πάρκο Βάτναγιοκουλτ, ένα από τα τρία εθνικά πάρκα της χώρας. Γενικώς διαρρέει το βορειοανατολικό μέρος της Ισλανδίας και σε μέρος του ρου του σχηματίζει το ανατολικό όριο του Όουταουθα, ενός εκτεταμένου πεδίου λάβας. Ο Γιόκουλσαου άου Φιότλουμ έχει τη μεγαλύτερη σε έκταση λεκάνη απορροής από όλους τους ποταμούς της Ισλανδίας, με έκταση 7.380 τετραγωνικά χιλιόμετρα.

## Παραπομπές


Γιοκουλσαου αου Φιοτλ
Ματθαίος Ροδοκανάκης

Ο **Ματθαίος Π. Ροδοκανάκης** (1803-1870) ήταν Έλληνας επιχειρηματίας και μέλος του Δημοτικού Συμβουλίου της Βιέννης.

## Βιογραφικά στοιχεία
Γεννήθηκε στη Χίο το 1803 και ήταν πρωτότοκος γιος του Παύλου Ροδοκανάκη και της Αργυρώς Φραγκιάδη. Έζησε στην Τεργέστη και συμμετείχε στην εμπορική επιχείρηση «Ροδοκανάκη & Φραγκιάδη» η οποία είχε υποκαταστήματα σε Λονδίνο, Λίβερπουλ, Νέα Υόρκη, Νέα Ορλεάνη και Ρίο ντε Τζανέιρο, αλλά πτώχευσε το 1869.

Απέκτησε την αυστριακή υπηκοότητα το 1829 και ήταν μέλος του Δημοτικού Συμβουλίου της πόλης (1861). Παντρεύτηκε το 1836, στην Τεργέστη, την κόρη του Χιώτη εμπόρου Νικολάου Γ. Ταμβάκου, Δέσποινα (1816-1900), με την οποία απέκτησαν έντεκα παιδιά από τα οποία ενηλικιώθηκαν μόνο τα πέντε. Από τα παιδιά τους, η Αργυρώ παντρεύτηκε το Νικόλαο Μακκά και η Ιουλία τον Αλ. Τριανταφυλλίδη. Η εγγονή του, Δέσποινα Ν. Μακκά (1892-1990), παντρεύτηκε το 1922 τον Αντώνη Φ. Φωτιάδη. 

Πέθανε στην Τεργέστη το 1870.

## Παραπομπές
Κώμη Τήνου

Η **Κώμη** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Η Κώμη βρίσκεται στο κεντρικό τμήμα του νησιού σε υψόμετρο 45 μέτρα και την πιο εύφορη πεδιάδα του, το Λιβάδι με κύριες καλλιέργειες οπωροκηπευτικά και αγκινάρες. Το χωριό απέχει περίπου 11 χιλιόμετρα βόρεια από την πόλη της Τήνου. 
αριστερά|μικρογραφία|236x236px|Δικέφαλος αετός σε μαρμάρινη επιγραφή της Κώμης.
Η ονομασία του προέρχεται από τη λέξη ** που σημαίνει κεντρικός οικισμός και πιθανολογείται ότι κατοικείται από την αρχαιότητα ενώ αναφορά της υπάρχει σε επιγραφή του 4ου π.Χ. αιώνα. Παλιότερα ήταν διαιρεμένο σε δύο αυτόνομους οικισμούς, την Μέσα Κώμη και την Κάτω, με καθένα να έχει τη δική του καθολική ενορία. Αξιοθέατα είναι οι προχριστιανικές αναφορές στα αρχαία ελληνικά και η αγιογραφία στον καθολικό ναό του Αγίου Ιωάννη.

Αναφέρεται επίσημα, μετά την Τουρκοκρατία, το 1835 να ορίζεται έδρα του τότε Δήμου Περαίας και το 1912 έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με τη νησίδα Δρακονήσι, την Κολυμπήθρα, τον Κρόκο, την Περάστρα και τον Σκαλάδο  αποτελούν την Κοινότητα Κώμης που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 203 κάτοικοι. 

## Εξωτερικοί σύνδεσμοι

* Η Γιορτή της αγκινάρας στην εκπομπή "Σαββατοκύριακο με Μάνεση" στον ALPHA.

## Παραπομπές


Κατηγορία:Χωριά της περιφερειακής ενότητας Τήνου
Όμοια πολύγωνα

Στην γεωμετρία, δύο πολύγωνα είναι **όμοια** αν το ένα προκύπτει από μεγέθυνση/σμίκρυνση του άλλου και πιθανώς αντανάκλαση. 

Πιο αυστηρά, τα πολύγωνα  {\rm A}_1{\rm A}_2\ldots {\rm A}_n και {\rm B}_1{\rm B}_2 \ldots {\rm B}_n με n κορυφές λέγονται όμοια με **ομόλογες κορυφές** τις ({\rm A}_1, {\rm B}_1), ({\rm A}_2, {\rm B}_2), \ldots, ({\rm A}_n, {\rm B}_n) αν
* Οι αντίστοιχες γωνίες είναι ίσες, δηλαδή
::\hat{\rm A}_1 = \hat{\rm B}_1, \hat{\rm A}_2 = \hat{\rm B}_2, \ldots, \hat{\rm A}_n = \hat{\rm B}_n **και**
* Οι ομόλογες πλευρές (πλευρές μεταξύ ομόλογων κορυφών) είναι ανάλογες, δηλαδή
::\frac{{\rm A}_1{\rm A}_2}{{\rm B}_1{\rm B}_2} = \frac{{\rm A}_2{\rm A}_3}{{\rm B}_2{\rm B}_3} = \ldots = \frac{{\rm A}_{n-1}{\rm A}_n}{{\rm B}_{n-1}{\rm B}_n} = \frac{{\rm A}_{n}{\rm A}_1}{{\rm B}_{n}{\rm B}_1},
:ο λόγος αυτός λέγεται **λόγος ομοιότητας** των πολυγώνων.

Συνήθως τα όμοια πολύγωνα συμβολίζονται με {\rm A}_1{\rm A}_2\ldots {\rm A}_n \sim {\rm B}_1{\rm B}_2\ldots {\rm B}_n ή {\rm A}_1{\rm A}_2\ldots {\rm A}_n \approx {\rm B}_1{\rm B}_2\ldots {\rm B}_n.

## Ιδιότητες
* Ο λόγος των περιμέτρων δύο όμοιων πολυγώνων είναι ίσος με τον λόγο ομοιότητάς τους.
{{Μαθηματική απόδειξη|collapse=true|
Από τις ομόλογες πλευρές έχουμε ότι 
::\frac

## Ως σχέση ισοδυναμίας
Η σχέση ομοιότητας πολυγώνων \approx είναι σχέση ισοδυναμίας:
* Ένα πολύγωνο είναι όμοιο με τον εαυτό του, {\rm A}_1\ldots {\rm A}_n \approx {\rm A}_1\ldots {\rm A}_n (ανακλαστική ιδιότητα).
* Αν {\rm A}_1\ldots {\rm A}_n \approx {\rm B}_1\ldots {\rm B}_n τότε και {\rm B}_1\ldots {\rm B}_n \approx {\rm A}_1\ldots {\rm A}_n (συμμετρική ιδιότητα).
* Αν {\rm A}_1\ldots {\rm A}_n \approx {\rm B}_1\ldots {\rm B}_n και {\rm B}_1\ldots {\rm B}_n \approx {\rm \Gamma}_1\ldots {\rm \Gamma}_n, τότε {\rm A}_1\ldots {\rm A}_n \approx {\rm \Gamma}_1\ldots {\rm \Gamma}_n (μεταβατική ιδιότητα).

## Υπολογιστικός έλεγχος

Δοσμένων δύο πολυγώνων με n κορυφές μπορούμε να ελέγξουμε αν είναι όμοια, δοκιμάζοντας κάθε μία από τις n πιθανές αντιστοιχίσεις κορυφών και ελέγχοντας ότι οι αντίστοιχες γωνίες είναι ίσες και οι αντίστοιχες πλευρές ομόλογες. Κάθε ένας τέτοιος έλεγχος ομοιότητας χρειάζεται περίπου 2n πράξεις, επομένως συνολικά χρειάζονται περίπου 2n^2 πράξεις. 

Ο έλεγχος αυτός μπορεί να επιταχυνθεί σε O(n) πράξεις αν αναπαραστήσουμε τα δύο πολύγωνα ως συμβολοσειρές s_A, s_B που εναλλάσουν τις γωνίες με τις πλευρές, βρούμε την λεξικογραφικά μικρότερη περιστροφή τους και τις συγκρίνουμε. Η εύρεση της λεξικογαφικά μικρότερης περιστροφής μπορεί να γίνει σε χρόνο O(n) χρησιμοποιώντας τον αλγόριθμο του Booth, καθώς και ο έλεγχος ισότητας συμβολοσειρών. 

## Ιστορικά
Ο Ευκλείδης στο 6ο Βιβλίο στα *[[Στοιχεία]]* δίνει τον ορισμό για τα όμοια πολύγωνα που χρησιμοποιείται και σήμερα:

## Περαιτέρω ανάγνωση
### Εξωτερικοί σύνδεσμοι
* Διαδραστικές εφαρμογές στο Geogebra: όμοια πολύγωνα, όμοια κανονικά πολύγωνα, όμοια τετράπλευρα, όμοια πολύγωνα
* Διαδραστικές εφαρμογές στο Φωτόδεντρο: όμοια κανονικά πολύγωνα, εμβαδόν ομοίων πολυγώνων
### Ελληνικά άρθρα
* 
## Δείτε επίσης
* Όμοια τρίγωνα

## Σημειώσεις


## Παραπομπές


Κατηγορία:Πολύγωνα
Γεώργιος Ταμβάκος

Ο **Γεώργιος Ν. Ταμβάκος** (1824-1904) ήταν Έλληνας εφοπλιστής, γαιοκτήμονας και επιχειρηματίας της Αγγλίας.

## Βιογραφικά στοιχεία
Ο Γεώργιος Ταμβάκος ήταν γιος του Νικόλαου και της Μαριγώς (το γένος Πίπαρη) και εγγονός του προκρίτου της Χίου, Γεώργιου Ν. Ταμβάκου (; - 1822).

Έζησε στο Μάντσεστερ της Αγγλίας και ήταν συνιδρυτής της ναυτιλιακής εταιρείας "Ταμβάκου-Μικρουλάκη-Μαυρογορδάτου" με εμπορικά γραφεία στο Λονδίνο, το Μάντσεστερ, τη Μασσαλία, την Κωνσταντινούπολη και την Καλκούτα.

Το 1886 ζούσε στο Μάντσεστερ και ήταν έμπορος της εταιρείας, East India. Ήταν σημαίνον μέλος της τοπικής ελληνορθόδοξης κοινότητας και φύλακας της ελληνικής εκκλησίας του Μάντσεστερ (1885-1886). Ήταν παντρεμένος με την Σαπφώ Ιακ. Ροδοκανάκη (1830-1909) και είχαν τρία παιδιά, τη Μαρία (1854-;) σύζυγος του Στέφανου Αντ. Μικρουλάκη, τη Θάλεια (1857-1890) σύζυγος του Μιλτιάδη Καλβοκορέση (1843-1915), και την Φαννή.

Πέθανε το 1904 μάλλον στην Αθήνα.

## Παραπομπές


Κατηγορία:Έλληνες εφοπλιστές
Κατηγορία:Έλληνες επιχειρηματίες
Κατηγορία:Έλληνες της Αγγλίας
Σκαλάδος Τήνου

Ο **Σκαλάδος** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Σκαλάδος βρίσκεται προς το κέντρο του νότιου τμήματος του νησιού σε υψόμετρο 280 μέτρα και αποτελεί το νοητό σύνορο ανάμεσα στα Πάνω και Κάτω Μέρη (ή Μεριά) της Τήνου (άτυπη γεωγραφική διαίρεση των ντόπιων). 
αριστερά|μικρογραφία|180x180εσ|Σπίτι στον Σκαλάδο.
Το χωριό απέχει περίπου 9 χιλιόμετρα βόρεια από την πόλη της Τήνου και 4 χιλιόμετρα νοτιοανατολικά της Κώμης. Τα σπίτια του είναι αμφιθεατρικά κτισμένα σε βουνοπλαγιά, πάνω από το χωριό Κρόκος και έχουν θέα νοτιοδυτικά τα Λουτρά, τον Κάμπο και το Σμαρδάκιτο. Η εκκλησία του χωριού είναι αφιερωμένη στον Άγιο Ιωάννη τον Αποκεφαλιστή και είναι δυτικού δόγματος. 

Πιθανολογείται ότι η ιστορία του χωριού στις αρχές του 13ου αιώνα. Το όνομά του σύμφωνα με μια εκδοχή προέρχεται από τα πολλά σκαλάκια που έχει το χωριό ενώ με άλλη  τις πολλές συκιές της περιοχής και την παραφθορά του Σ(υ)καλάδος. Είναι η γενέτειρα του καθολικού ιερέα και ποιητή του περασμένου αιώνα Νικολάου Περπινιάτη.

## Διοικητικά στοιχεία
Αναφέρεται επίσημα, μετά την Τουρκοκρατία, το 1835 να προσαρτάται στον τότε Δήμο Περαίας. Σύμφωνα με το σχέδιο Καλλικράτης ανήκει στην Κοινότητα Κώμης που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 65 κάτοικοι.
## Παραπομπές


Κατηγορία:Χωριά της περιφερειακής ενότητας Τήνου
Μαριλένα Γεροστεργίου

Η **Μαριλένα Γεροστεργίου**, γεννημένη στις 4 Νοεμβρίου 1998 στη Θεσσαλονίκη, είναι Ελληνίδα αθλήτρια της καλαθοσφαίρισης. Διαθέτοντας ύψος 185 εκατοστά, αγωνίζεται ως πάουερ φόργουορντ. Από τον Ιούνιο του 2024 έχει υπογράψει συμβόλαιο με την ομάδα του Αθηναϊκού Βύρωνα, ωστόσο από τον Ιούλιο του 2025 έχει παραχωρηθεί με υποσχετική στην ομάδα του Παναθλητικού Συκεών. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας, ενώ το 2023 κλήθηκε για πρώτη φορά στην Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *21 Ιουλίου 2025*

### Διοργανώσεις με την Εθνική Ελλάδος
Σύμφωνα με το αρχείο της FIBA, η Γεροστεργίου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Γεροστεργίου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Γεροστεργίου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Μαριλένα είναι κόρη της Βιολέτα Όρζελ και του Απόστολου Γεροστεργίου. Έχει μια μεγαλύτερη αδερφή, τη Χριστιάνα, που επίσης ασχολείται με την καλαθοσφαίριση σε επίπεδο πρωταθλητισμού.

Η Γεροστεργίου έχει σπουδάσει με αθλητική υποτροφία στο Πανεπιστήμιο Σιένα της Νέας Υόρκης. Η ειδίκευσή της είναι στην Κοινωνιολογία και το Mάρκετινγκ Eπικοινωνιών.

## Παραπομπές


## Εξωτερικοί σύνδεσμοι
* Μαριλένα Γεροστεργίου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Marilena Gerostergiou, στατιστικά στον επίσημο ιστότοπο της FIBA. 
* Marilena Gerostergiou, στατιστικά στον ιστότοπο EuroBasket.com. {
* Marilena Gerostergiou, στατιστικά στον ιστότοπο ProBallers.com. 
* Marilena Gerostergiou, στατιστικά στον ιστότοπο FlashScore.com. 
* Marilena Gerostergiou, στατιστικά στον ιστότοπο SofaScore.com. 
* Marilena Gerostergiou, στατιστικά στον ιστότοπο Basketball-reference.com για το Κολλεγιακό Πρωτάθλημα. 
* Marilena Gerostergiou, στατιστικά στον ιστότοπο του ESPN για το Κολλεγιακό Πρωτάθλημα. 
* Marilena Gerostergiou, στατιστικά στον ιστότοπο της κολλεγιακής ομάδας Siena Saints. 
* 
* 
* Marilena Gerostergiou, επίσημος λογαριασμός στο YouTube.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Άλμα Πάττι
Κατηγορία:Καλαθοσφαιρίστριες PB63 Λέιντι Μπατιπάλια
Κατηγορία:Καλαθοσφαιρίστριες Ο.Α. Χανίων
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Πάουερ φόργουορντ
Τυνησιακές βουλευτικές εκλογές 2022-23

Οι βουλευτικές εκλογές πραγματοποιήθηκαν στην Τυνησία στις 17 Δεκεμβρίου 2022 για την εκλογή της τρίτης Συνέλευσης των Αντιπροσώπων του Λαού. Δεύτερος γύρος διεξήχθη στις 29 Ιανουαρίου 2023 στη συντριπτική πλειονότητα των εκλογικών περιφερειών, καθώς μόλις 21 υποψήφιοι εξελέγησαν από τον πρώτο γύρο.

Η προσέλευση των ψηφοφόρων στον πρώτο γύρο ήταν μόλις 11,22 τοις εκατό, καθώς οι περισσότερες αντιπολιτευόμενες παρατάξεις μποϊκοτάρισαν τις εκλογές.

## Αποτελέσματα

## Παραπομπές


2022